Աստրիդ Կիրխհեր

Աստրիդ Կիրխհեր (գերմ.՝ Astrid Kirchherr, մայիսի 20, 1938(1938-05-20), Համբուրգ, Նացիստական Գերմանիա - մայիսի 12, 2020(2020-05-12), Համբուրգ, Գերմանիա), գերմանացի նկարչուհի և լուսանկարիչ, որը հայտնի է The Beatles խմբի հետ իր ունեցած համագործակցությամբ և սերտ հարաբերություններով։


== Կենսագրություն ==
Աստրիդ Կիրխհերը ծնվել է 1938 թվականին Համբուրգում՝ Ford-ի նախկին աշխատակցի ընտանիքում։ Երբ սկսվել է Երկրորդ համաշխարհային պատերազմը, աղջկան տարհանել են դեպի Բալթիկ ծով։ Մանկուց նա մռայլ հիշողություններ է ունեցել ավերված հայրենի քաղաքի մասին։
Դպրոցն ավարտելուց հետո Աստրիդը ցանկացել է մոդելավորող դառնալ, բայց նրա մոտ սև-սպիտակ լուսանկարի տաղանդ է հայտնաբերվել։ Նա փոխել է կրթական պրոֆիլը, և դիպլոմը ստանալուց հետո չորս տարի (1959-1963) աշխատել է որպես իր լուսանկարչության դասախոս Ռեյնարդ Վուլֆի օգնական։
1950-ական թվականների վերջից մինչև 1960-ական թվականների սկզբին Աստրիդը և գեղարվեստի քոլեջի նրա ընկերները տարվել են էքզիստենցիոնիստների շարժմամբ, որոնց Ջոն Լենոնը ավելի ուշ անվանել է «էկզիստ»։


== Կիրխհերը և The Beatles-ը ==
Արվեստի դպրոցում Աստրիդ Կիրխհերը ընկերացել է Կլաուս Ֆորմանի և Յուրգեն Ֆոլմերի հետ. նրանք երեքն էլ նույն հայացքներն են ունեցել նորաձևության, մշակույթի և երաժշտության վերաբերյալ։ Մի օր, ընկերների հետ վեճից հետո, զայրացած Ֆորմանը որոշել է թափառել Ռեպերբանի վրա։ Այնտեղ նա լսել է «Կայզերկելեր» գիշերային ակումբից հնչող երաժշտությունը։ Ֆորմանը մտել է այնտեղ և տեսել, որ ելույթ է ունենում «The Beatles» անվանումով խումբը։ Այդ դեպքից հետո Ֆորմանին հաջողվել է համոզել Կիրխգերին և Ֆոլմերին լսել այս նոր խմբի երաժշտությունը՝ այցելելով «Կայզերկելլեր»։ Աստրիդը «Բիթլզ»-ից այնքան է տպավորվել, որ ցանկացել է անմիջապես ծանոթանալ նրանց հետ և որքան հնարավոր է հաճախ տեսնել։ Պարզապես երեք ընկերները նախկինում երբեք չեն լսել ռոքնռոլ՝ սահմանափակվելով հիմնականում ջազով։
Կիրխհերը հետագայում պատմել է, որ Ֆորմանի ու Ֆոլմերի հետ անհարմար է զգացել Գերմանիայի ոչ վաղ անցյալի պատճառով։ Այդ պատճառով նա երջանիկ կլիներ ծանոթանալ անգլիացիների հետ, չնայած վստահ էր, որ նրանք ծիծաղելու են իր գերմանական առոգանության վրա։ Այդ վստահությունը ամրապնդում էր նաև այն, որ Ջոն Լենոնը հաճախ գոռում էր «Հեյ, գերմանացիներ, իսկ մենք հաղթեցինք պատերազմը», իմանալով, որ գերմանացի հանդիսատեսներից քչերն էին հասկանում անգլերեն։
Ստյուարտ Սաթքլիֆին շատ էին դուր գալիս իրենց երեք մշտական հանդիսատեսները, հատկապես Աստրիդը, նա նրանց անվանում էր «իսկական Բոհեմ»։ Ավելի ուշ Բիլ Հերին պնդում էր, որ երբ Աստրիդը մտնում էր ակումբ, բոլորի հայացքները ուղղվում էին նրա վրա։ Սաթքլիֆը ընկերներին գրել է, որ աչքը չի կարողանում կտրել այդ անծանոթից և ցանկացել է մի օր խոսել նրա հետ ընդմիջման ժամանակ, բայց նա արդեն «Կայզերկելերում» չի եղել։
Շուտով Սաթքլիֆին հաջողվեց ծանոթանալ Կիրխհերրի, Ֆորմանի և Ֆոլմերի հետ:
Կիրխհերը խմբի անդամներին հարցրել է, թե արդյոք նրանք չեն ցանկանում ունենալ ֆոտոսեսիա, ինչը նրանց հիացրել է, քանի որ մյուս նման կոլեկտիվները սովորաբար պրոֆեսիոնալների կողմից արված լուսանկարներ չեն ունեցել։ Դրանից հետո արդեն հաջորդ առավոտյան Կիրխհերը The Beatles-ին լուսանկարել է Rolleicord տեսախցիկով Ռեպերբանից ոչ հեռու գտնվող փոքրիկ այգում, իսկ նույն օրը երեկոյան նրանց բոլորին (բացի Փիթ Բեսթից, որը մերժել էր հրավերքը) բերել է իր տուն։
Ավելի ուշ Ֆորմանի հարաբերությունները The Beatles-ի հետ դարձան զուտ բարեկամական, իսկ Աստրիդը սկսեց հանդիպել Սաթքլիֆի հետ։

1968 թվականին Կիրխհերը դարձավ Ջորջ Հարիսոնի Wonderwall Music ալբոմի շապիկի դիզայները։


== Ծանոթագրություններ ==


== Արտաքին հղումներ ==
Badman, Keith The Beatles Off The Record. — Omnibus Press, 2000. — ISBN 978-0711979857(անգլ.)
Harry, Bill The Encyclopedia of Beatles People. — London: Blandford Press, 1997. — ISBN 978-0713726060(անգլ.)
Lennon, Cynthia John. — Hodder & Stoughton, 2005. — ISBN 978-0340895122(անգլ.)
Miles, Barry Many Years From Now. — Vintage-Random House, 1997. — ISBN 978-0749386580(անգլ.)
Spitz, Bob The Beatles: The Biography. — New York: Little, Brown and Company, 2005. — ISBN 978-0316803526(անգլ.)
The Beatles The Beatles Anthology (DVD). — Apple records, 2003.(անգլ.)
Կենսագրություն(անգլ.)
Հարցազրույց(անգլ.)
Interviews: Photographer Astrid Kirchherr, Fresh Air, 15 January 2008(անգլ.)